Haaga-Helia: Tekoäly Suomessa
2024-10-10 10:00 - 11:00 UTC
Yle Areenassa 10.10.2024 klo 10-11 esitettävä Tekoäly Suomessa -webinaari tuo yhteen eturivin asiantuntijoita ja käytännön tietoa tekoälystä. Webinaari on suunnattu erityisesti ammattilaisille, jotka haluavat viedä uransa ja organisaationsa uudelle tasolle tekoälyn avulla.

Haaga-Helia ammattikorkeakoulu kutsuu sinut mukaan 10.10.2024 klo 10-11 järjestettävään Tekoäly Suomessa -webinaariin. Tilaisuus on räätälöity vastaamaan eri toimialojen asiantuntijoiden tarpeisiin mukaansatempaavalla tavalla. Tilaisuudelta voit odottaa innostavia puheenvuoroja ja värikästä keskustelua, joka avaa tekoälyn potentiaalia ymmärrettävällä ja käytännönläheisellä tavalla.

Tekoäly Suomessa -webinaarissa ääneen pääsevät Futuricen perustaja ja omistaja Tuomas Syrjänen, AI Finland-verkoston johtaja Karoliina Partanen sekä Ylen Jälkidigistäkin tutut Sofigaten Executive CTO Lassi Kurkijärvi ja yrittäjä ja teknologiavaikuttaja Maria Ritola. Tapahtuman juontaa Haaga-Helian vanhempi tutkija Anna Lahtinen.

Webinaari lähetetään suorana Haaga-Helian Pasilan studiosta. Voit katsoa sen joko livenä Yle Areenan kautta tai tallenteena myöhemmin, kun sinulle itsellesi parhaiten sopii. Älä siis enää aikaile, vaan ilmoittaudu mukaan to 10.10.2024 klo 10.00-11.00 järjestettävään Tekoäly Suomessa -webinaariin tämän linkin kautta.

Tilaisuuden vieraat

Karoliina Partanen on AI Finland -tekoälyverkoston innovatiivinen ja energinen johtaja. Karoliinan tavoitteena on nostaa Suomi maailman tekoälykehityksen kärkeen kiihdyttämällä suomalaisorganisaatioiden tekoälyn soveltamista ja kehittämistä. Hän on aiemmin työskennellyt muun muassa Nokialla, eri liikkeenjohdon konsultointiyrityksissä sekä johtavassa tekoälymuutoskonsultointiyritys Sulavassa.

Lassi Kurkijärvi on pohjoismaisen bisnesteknologiaan erikoistuneen konsulttiyritys Sofigaten teknologiajohtaja ja johtava asiantuntija pohjoismaisen bisnesteknologian saralla. Lassin on erikoistunut auttamaan eurooppalaisia pörssiyhtiöitä ja julkishallinnon organisaatioita hyödyntämään tekoälyä ja älykkäitä toimintamalleja. Vuosikymmenten kokemus teknologia-alalta on tehnyt hänestä asiantuntijan, joka auttaa murtamaan vanhat ajatusmallit.

Maria Ritola on suomalainen yrittäjä ja palkittu teknologiavaikuttaja sekä tutkijoille tekoälypohjaisia sovelluksia rakentavan Iris.ai:n perustaja. Ennen tätä Maria veti Demos Helsingin ilmastonmuutostiimiä. Koulutukseltaan hän on ekonomisti ja perehtynyt tulevaisuudentutkimukseen Piilaakson Singularity Universityssa. Maria toimii vakiopuhujana Yle Aamun Jälkidigi-ohjelmassa.

Tuomas Syrjänen on suomalaisen teknologiayhtiö Futuricen perustaja ja omistaja. Hän toimii parhaillaan yrityksen tekoälystä ja sen kehityksestä vastaavana johtajana. Hän on tunnettu erityisesti digitalisaation, tekoälyn ja innovaatiojohtamisen asiantuntijana. Syrjäsen siipien alla Futurice on kasvanut kansainvälisesti tunnustetuksi yritykseksi, joka yhdistää teknologian ja liiketoiminnan uudistamisen.

Anna Lahtinen on vanhempana tutkija Haaga-Helia ammattikorkeakoulussa. Hänellä on erityisosaamista tekoälyn tuomista mullistuksista työelämässä, liiketoiminnassa ja urapoluissa. Lahtinen on ollut eturintamassa tukemassa tekoälyn käyttöönottoa yrityksissä. Hänen johtamissaan tutkimus-, kehittämis- ja innovaatiohankkeissa on tuettu yli 150 yritystä ja organisaatiota hyödyntämään tekoälyteknologioita ja kehittämään niihin liittyvää osaamista.

Tietoa tapahtumasta

Tekoäly Suomessa -webinaari on osa Työsuojelurahaston rahoittamaa Tekoälykäs pk-yritys: muutosvoimaa tekoälyn hyödyntämiseen pk-yrityksille ja niiden työntekijöille -hanketta, jonka verkosto- ja viestintäkumppaneihin kuuluvat Business Helsinki, Keski-Uudenmaan kehitysyhtiö KEUKE, Länsi-Uudenmaan kauppakamari, Suomen yrittäjät, Terveysteknologia, Tradenomiliitto ja Yrityskummit. Hanke tekee yhteistyötä myös Turun kauppakamarin, Itä-Uudenmaan kehitysyhtiö Posintran ja Kotkan-Haminan seudun kehittämisyhtiö Cursor.

Hankkeen ohjausryhmään kuuluvat Terveysteknologian Saara Hassinen, Suomen Yrityskummien Jerker Forsblom ja Päivi Heikinheimo, Työsuojelurahaston Päivi-Maria Isokääntä, Länsi-Uudenmaan kauppakamarin Tommi Knaapinen, AIThinkin Sami Masala, Business Helsingin Ossi Mattila, Uudenmaan yrittäjien Petri Ovaska, Elina Pekkarinen KEUKE:lta, Haaga-Helian Anna Rissanen, Nestor Partnersin Timo Ronkainen, Henrik Keinonen Aalto-yliopistolta, Lassi Kurkijärvi Sofigatelta sekä Tradenomiliiton Tuomas Meriniemi.
